इंट्रोडक्शन लिखना एक प्रभावशाली कन्क्लूज़न (conclusion) के साथ ख़त्म करना स्पीच की बॉडी लिखना
अपनी स्टूडेंट काउंसिल प्रेसिडेंट पद के लिए स्पीच शुरू करने के लिए, आपको एक दमदार, ध्यान आकर्षित करने वाले कथन से शुरुआत करनी होगी | आप स्कूल या कॉलेज के दौरान ये स्पीच दे रहे होंगे, इसलिए हो सकता है की आपके सहपाठियों का ध्यान बंटा हुआ हो |  ऐसे शुरुआत नहीं करें, "मेरा नाम है ___ और में स्टूडेंट काउंसिल के पद के लिए खड़ा हो रहा हूँ |" आपके सहपाठियों को ये तो पता है और इसमें कोई अलग बात तो नहीं है | एक बार आप क्लास का ध्यान अपनी ओर आकर्षित कर लें आपको ऐसी शुरुआती जानकारी देना का मौका मिल जायेगा |  आप एक सवाल पूछ कर शुरू कर सकते हैं: कुछ ऐसे, "अगर आपको स्कूल के बारे में कोई एक चीज़ बदलनी है तो वो क्या होगी?" या कोई हंसी मजाक में पुछा गया सवाल, जैसे, "मैं जनता हूँ की आप क्या सोच रहे हैं | हम इस व्यक्ति की बातें क्यों सुनें?" और फिर उसके बाद अपनी योग्यता से जुड़ी बातें बताएं | इसके इलावा नेतृत्व, ताकत और सही राय पर लिखे कोट्स (Quotes) से भी आप शुरुआत कर सकते हैं | लेकिन, ध्यान रहे की आप अपने सूत्रों की जांच कर लें खास तौर से अगर आप ऑनलाइन कोट्स पता कर रहे हैं | कई ऑनलाइन कोट्स डेटाबेस, जैसे कोट् गार्डन (Quote Garden) या ब्रेनी क़ोट (Brainy Quote), कई बार गलत सूत्र लिख देते हैं |  अगर आप फंसा हुआ महसूस कर रहे हैं, तो पुरानी और प्रसिद्द स्पीच पढ़ें | आप को ऑनलाइन कई राष्ट्रपतियों, दुनिया के नेताओं, और मानव अधिकार के लिए लड़ने वालों की स्पीच मिल जाएँगी | ध्यान से देखिये की उन्होनें अपनी स्पीच की शुरुआत कैसे की थी और पूछें, "क्या ये रोचक है? क्या में आगे पढ़ना/सुनना चाहूँगा? क्यूँ?" एक बार आपको श्रोताओ का ध्यान हासिल होगया, सबसे महत्वपूर्ण बातें बताना शुरू करें | संक्षिप्त में बताएं आप कौन हैं और किस पद के लिए लड़ रहे हैं |  अपना नाम और कॉलेज या स्कूल में अपना स्थान या ग्रेड बताएं: अगर आप छोटे स्कूल या कॉलेज में जा रहे हैं तो इसकी आवश्यकता नहीं होगी पर औपचारिकता के लिए करना बेहतर होता है | अगर आप स्पीच के इस भाग को नहीं बोलेंगे, तो आप बाकि छात्रों के देखे आलसी प्रतीत होंगे |  आपको जो चाहिए वो बताईये | मतलब आप किस पद के लिए खड़े हो रहे हैं | क्या आप प्रेसिडेंट (president), वाईस प्रेसिडेंट (vice president), ट्रेज़रर (treasurer) या सेक्रेटरी (secretary) के पद के लिए खड़े हो रहे हैं? हो सकता हो की आप सोच रहे हैं की सभी छात्रों को पता है की आप किस पद के लिए खड़े हैं, फिर भी, आप उन्हें एक बार और याद करा दें |  इस हिस्से को जितना संक्षिप्त रख सकते हैं क्योंकि स्कूल में बदलाव लाने के आपके इरादों और योग्यताओं को ज्यादा अहम् माना जायेगा | एक वाक्य से भी काम चल जायेगा | उदाहरण के तौर पर, "मेरा नाम है अंजलि शर्मा, में 11 ग्रेड में हूँ, और स्टूडेंट काउंसिल में ट्रेज़रर के पद के लिए खड़ी हो रही हूँ |" शायद इंट्रोडक्शन का सबसे अहम् भाग होता है अपनी योग्यताएं बताना | छात्र जानना चाहते हैं की आपके लिए वोट कर के उन्हें क्या हासिल होगा |  पद से जुड़ी कोई भी योग्यता आप यहाँ बता सकते हैं | मतलब अगर आप सेक्रेटरी के लिए खड़े हैं, तो उदाहरण के तौर पर, आप अपने अंकल की कंपनी में किये गए पेपर फाइलिंग के काम के बारे में बता सकते हैं | अगर आप स्टूडेंट काउंसिल प्रेसिडेंट के लिए खड़े हैं, तो स्विमिंग टीम के कॅप्टन के तौर पर अपने नेतृत्व के बारे में ज़िक्र करें |  वैसे तो ये हिस्सा काफी अहम् है, इसे संक्षिप्त ही रखें | आपकी योग्यता बताते हुए कुछ वाक्य ही काफी हैं क्योंकि आपको सारी मेहनत स्पीच की बॉडी लिखने में लगानी चाहिए | मसलन, पहले वाले उदाहरण पर जाएँ | वहां पर, आप कह सकते हैं, "मैं अभी एडवांस्ड प्लेसमेंट अलजेब्रा का हिस्सा हूँ और तीन साल से होनहार छात्रों की सूची में मेरा नाम शामिल रहा है | अंकों की जानकारी और मेहनत की आदत ने मुझे स्टूडेंट काउंसिल के फाइनेंस की ज़िम्मेदारी लेने योग्य बनाया है |" जब आप अपनी कन्क्लूज़न पर पहुँच गए हों, संक्षेप में सभी मुख्य विचारों के बारे में बात करें | अपनी कन्क्लूज़न  की शुरुआत प्रेसिडेंट के तौर पर अपने इरादों के बारे में एक या दो वाक्य बोल कर करें | कुछ ऐसे, "अपने अनुभव और योग्यता के बल पर, मुझे ऐसा लगता है की मे एक अच्छा नेता साबित हूँगा | में ये वादा करता हूँ की में गुंडागर्दी कम करने, छात्रों की रूचि बढ़ाने , और पूर्ण रूप से पढ़ाई के क्षेत्र में छात्रों की क़ाबलियत को बढ़ाने की भरपूर कोशिश करूंगा |" आपको एक आखरी बार श्रोताओं को अपने से होने वाले फायदों को ज़ाहिर करना होगा | लेकिन, अपनी इंट्रोडक्शन से इस बार इसको अलग तरीके से पेश करें | अपनी योग्यताओं को संक्षिप्त में दोहराएं, पर उस पर ज्यादा जोर नहीं डालें | यहाँ पर आपको अपनी लगन का ज़िक्र करना चाहिए | छात्रों को आपको सिर्फ इसलिए वोट नहीं करना चाहिए क्योंकि आप अच्छा काम करेंगे पर इसलिए क्योंकि आप स्कूल को लेकर सच में चिंतित हैं | अपने दोस्तों और समुदाय को लेकर अपनी लगन को ज़ाहिर करें और ये भी बताएं की आपको और छात्रों को सफल होते देखने की कितनी इच्छा है | कई छात्रों की योग्यता बहुत ज्यादा होती है | आप अपने को उनसे अलग दिखाने के लिए ऐसे प्रत्याशी के रूप में दिखा सकते हैं जिसे वाकई इन समस्याओं से फर्क पड़ता है | आपकी स्पीच के आखरी हिस्से में आपको श्रोताओं से अपने लिए वोट करने के लिए निष्ठां से गुज़ारिश करनी होगी | अपने को विनम्र दिखाने का प्रयास करें | ये कहने के बजाय, "में अगले शनिवार आपके वोट की उम्मीद रखूंगा!" कुछ ऐसे कहें, "में अपने को खुशनसीब समझूंगा की अगर आप में से कुछ लोग मुझे अगले शनिवार को वोट करने योग्य समझें |" अपने किसी दोस्त या परिवार के सदस्य, या किसी टीचर से अपनी स्पीच पर नज़र डालने को कहें | उनसे उनके स्पष्ट विचार मांगे फिर चाहे वो आपको नकरात्मक उत्तर ही क्यूँ ना दें | आपको अपनी स्पीच, कम से कम, इलेक्शन के कुछ हफ़्तों पहले लिखनी होगी ताकि आपके पास इतना वक़्त हो की कुछ लोग उसे देख कर अपने विचार प्रकट कर सकें | आप उनसे ये भी कह सकते हैं की वो 1 से 5 तक आपकी स्पीच को नंबर दें | विडियो वेबसाइट से ये जानें की और स्टूडेंट काउंसिल की स्पीच कैसे लिखी जाती हैं | इससे आपको और सुझाव मिल सकते हैं | आपके पास कम से कम तीन विचार होने चाहिए जिनसे आपके स्कूल और सहपाठियों का भला हो | इससे आपके सहपाठियों के पास आपको वोट करने की वजह होगी और उन्हें ये भी लगेगा की आप औरों की सहायता करने के लिए इस पद को हासिल करना चाहते हैं |  आपको अपने विचारों को सूची में लिख कर बाद में विस्तृत रूप में बताना चाहिए | आपको जो बदलना है वो देखने के लिए थोड़ा क्षोध करनी पड़ेगा | स्कूल में पूछें, छात्रों और शिक्षकों से बात करें, और देखें की कहाँ सुधार लाया जा सकता है | छात्रों के क्या मुद्दे हैं? स्कूल की ऐसी कौन सी बातें हैं जिनसे लोग खुश हैं? वो लोग किस चीज़ में बदलाव चाहते हैं? इन सवालों को पूछने से आपको श्रोताओं और समुदाय की मन की बात ज्ञात होगी | याद रखें, ऐसे कोई वायदे नहीं करें जो आप निभा नहीं सकते | सिर्फ जीत हासिल करने के लिए कोरी बातें नहीं बोलें | हो सकता है छात्र चाहते हों की लंच टाइम बढ़ जाए या गम खाने पर से नियम हटा दिए जाएँ, पर आप भी जानते हैं की ऐसा कर पाना संभव नहीं होगा | अपने स्कूल को सुरक्षित और कायदे से स्वचालित रखने के लिए ऐसे क्षेत्रों पर ध्यान दें जो इसको संभव होने में सहयोग करती हैं | खेल और मस्ती के ऊपर मुद्दों जैसे गुंडागर्दी, पढ़ाई में सफलता का स्तर, और एक्स्ट्रा करीकुलर एक्टिविटीज (extra curricular activities) को प्राथमिकता दें |  आपकी स्पीच की बॉडी की शुरुआत में बोलने के लिए एक अच्छे कथन की तलाश करें | इस कथन में बताएं की आप जिन मुद्दों के बारे में बात कर रहे हैं वो आपके लिए क्यूँ ज़रूरी हैं और आप इनके बारे में क्या करना चाह रहे हैं | मसलन, अगर आप प्रेसिडेंट के पद के लिए खड़े हैं, तो आप कुछ ऐसा कह सकते हैं, " मैं ये समझता हूँ की गुंडागर्दी के मामले में हमें चीज़ों को सुधारने की, एक्स्ट्रा करीकुलर कोर्स में लोगों की रूचि बढ़ाने की, और लोगों के लिए ऐपी कोर्स तक पहुंचने को आसान बनाने की आवश्यता है  | आपके प्रेसिडेंट के तौर पर, में क्लासरूम में लोगों को संवेदनशील बनाने के लिए स्पीकर्स को आमंत्रित करूंगा, बास्केटबॉल और क्विज बाउल गेम्स के लिए एडवरटाइजिंग बढाऊँगा, और जिन छात्रों को किसी विषय को समझने में तकलीफ हो रही उनके लिए टयूटरिंग कार्यक्रम की शुरुआत करूंगा I" सहपाठियों और टीचर्स से बात करने के इलावा आप थोड़ी सी क्षोध भी कर सकते हैं | पहले से ही सोच लें की स्कूल में बदलाव लाने के लिए आप किस प्रकार के तरीकों का प्रयोग कर सकते हैं |  स्कूल की लाइब्रेरी या कंप्यूटर की मदद से, ये जानें की स्कूल में कौन सी आम समस्याएं होती हैं, और उनका कैसे हल निकाला जा सकता है | बाकि स्कूल गुंडागर्दी का सामना कैसे करते हैं? टेस्ट स्कोर में गिरावट? एक्स्ट्रा करीकुलर एक्टिविटीज में कम रूचि? स्टूडेंट काउंसिल के सदस्य के तौर पर आप किस प्रकार से इन मुद्दों का हल निकाल पाएंगे?  ज़रूरी नहीं है की आपके पास इसे कर पाने के लिए एक विस्तृत विचार हो, पर औरों के विपरीत अगर आप इन विचारों से जुड़े कुछ बातें कह पाएंगे तो अच्छा रहेगा | लोग ऐसे व्यक्ति को वोट देने के लिए अग्रसर रहते हैं जिसने मुद्दों को सिर्फ पहचाना ही नहीं बल्कि उनका हल भी निकाला है | आपकी स्पीच की बॉडी 5 से 6 वाक्यों के दो पैराग्राफ में बंटी होनी चाहिए | ये आपको संक्षिप्त लगेगा, इस मुकाबले में की आपको कितनी जानकारी उन लोगों तक पहुंचानी है, लेकिन आपके पास समय भी कम है और लोगों का ध्यान आकर्षित करे रहना ज़रूरी है | आप चाहें तो पहले आप जितना आपको ज़रूरी है उससे ज्यादा लिख कर बाद में उसे ज़रुरत मुताबिक काट सकते हैं | इससे वह उतनी ही लम्बी स्पीच होगी जितनी को सुनकर छात्रों का ध्यान किसी और बात पर नहीं चला जाये |
एक ध्यान आकर्षित करने वाला कथन ढूँढें: महत्वपूर्ण बातें बताएं: अपनी योग्यताएं बताएं: अपने द्वारा पेश किये मुख्य विचारों को फिर दोहराएं: श्रोताओं को अपने फायदों को जोर देकर बताएं: श्रोताओं से उनका वोट मांगें: किसी से अपनी स्पीच पर नज़र डालने को कहें: स्कूल को सुधारने के लिए अपने मुख्य विचारों को प्रकट करें: इन विचारों के लिए समर्थन ढूँढें: अपने शब्दों को संक्षिप्त पर प्रभावशाली बनाएं:
https://www.wikihow.com/Write-a-Student-Council-Speech https://www.wikihow.com/Write-a-Student-Council-Speech https://www.wikihow.com/Write-a-Student-Council-Speech
Writing the Introduction Ending with a Strong Conclusion Writing the Body of the Speech